**Մարզպետի տեղակալ Լևոն Սարգսյանի ելույթը Իջևանի ԱԱՊԿ-ում տեղի ունեցած միջոցառմանը 05.09.2017**

 Սեպտեմբերի 5-ին ՀՀ Տավուշի մարզպետի տեղակալ Լևոն Սարգսյանը Իջևանի Առողջության առաջնային պահպանման կենտրոնում մասնակցել է վերանորոգված ու ժամանակակից սարքավորումներով վերազինված ռենտգեն կաբինետի բացման հանդիսավոր արարողությանը, հանդես եկել ելույթով: Իր խոսքում Լևոն Սարգսյանը ՀՀ Տավուշի մարզպետի անունից ողջունել և շնորհակալություն է հայտնել բարերարներ Արտո և Հիլդա Գալտճեաններին, Թերզյան, Ավագյան, Տէմիրճեան ընտանիքներին, ում միջոցներով վերանորոգվել ու անհրաժեշտ գույքով հագեցվել է ռենտգեն կաբինետը: Նշել է, որ սեպտեմբերի 5-ը Բարեգործության միջազգային օրն է, և պատահական չէ, որ միջոցառումը համընկել է այդ օրվա հետ: Մարզպետի տեղակալը կարևորել է բարերարների գործունեությունը հայրենիք-սփյուռք կապը ամրապնդելու տեսակետից, նշել, որ բարերարների միջոցներով արդեն բազմաթիվ ծրագրեր են իրականացվել մարզի տարբեր համայնքներում և շարունակվում են իրականացվել: Մարզպետ Հովիկ Աբովյանի անունից Լևոն Սարգսյանը Բարեգործության միջազգային օրվա առթիվ շնորհավորել ու նաև նվերներ է հանձնել արգենտինահայ բարեգործներին: